
Nr. din  25 martie 2021
R A P O R T

al compartimentului de resort din aparatul de specialitate al primarului la proiectul de hotărâre privind darea în folosinţă cu titlu gratuit a unui teren în vederea amplasării unei staţii de reglare-măsurare predare gaze naturale în comuna Vulcana-Băi
                    Art. 136 alin. (8) lit. b) din Ordonanța de Urgență a Guvernului nr. 57/2019, prevede că „Fiecare proiect de hotărâre înscris pe ordinea de zi a şedinţei consiliului local este supus dezbaterii numai dacă este însoţit de: rapoartele compartimentelor de resort din cadrul aparatului de specialitate al primarului”
                     Având în vedere:
 -Ordinul  nr. 172/2020 pentru aprobarea Regulamentului privind racordarea la sistemul de transport al gazelor naturale, emis de Autoritatea Naţională de Reglementare în Domeniul Energiei

 -Adresa transmisă de Premier Energy, înregistrată sub nr.1432 din 08 martie 2021 prin care solicită racordarea comunei Vulcana-Băi la sistemul de distribuție gaze naturale al Transgaz,

-Contractul de concesiune a serviciilor de distribuție a gazelor naturale, înregistrat sub nr. 3600 din 16.08.2001, dintre comuna Vulcana-Băi și S.N.P ”PETROM„ S.A, sucursala Târgoviște,

-Contractul de novație nr.3748 din 07.09.2007 dintre Consiliul Local al  Vulcana-Băi, S.C. PETROM S.A și S.C. Petrom Distribuție Gaze S.R.L.

      - ţinând cont de faptul că pentru asigurarea continuității în ceea ce privește alimentarea cu gaze naturale a comunei Vulcana-Băi, este bine să ne asigurăm și o altă sursă de gaze naturale, consider necesar şi oportun aprobarea proiectului de hotărâre în forma prezentată de iniţiator.
                        30 martie   2021

                                                                                         Întocmit,

                                                                                    Ionuţ MOREANU
